Măicuţa Domnului - Izvorul Tămăduirilor şi Casa inimilor 
noastre 


Materiale despre Izvorul Tămăduirii al Maicii Domnului: 


https://findependent.academia.edu/emystea/Izvorul-t % C4% 83m % C4 9% 83duirii-al- 
Maicii-Domnului 


https://archive.org/details/Q steaemy ?query=Izvorul+t % C4% 83m % C4% 83duirii 


SR 3% 3 


Izvorul tămăduirii al Preasfintei Născătoarei de Dumnezeu şi pururea Fecioarei 
Maria: 


https://www.academia.edu/42911453/Izvorul_t%C4%83m % C4% 83duirii_al_Preasfinte 
i_N 9% C4% 83se Se C4% 83toarei_de_Dumnezeu_% C59%9Fi_pururea_Fecioarei_Maria 


https://archive.org/details/izvorul-tamaduirii-al-preasfintei-nascat 


&&& 


In vinerea din Săptămâna luminată se sărbătoreşte Izvorul Tămăduirii, praznic 
închinat Maicii Domnului, menit să arate rolul Fecioarei Maria în lucrarea mân- 
tuirii. 


Izvorul Tămăduirii aminteşte o minune. Cu puţin timp înainte de a ajunge împă- 
rat, Leon cel mare (457-474) se plimba printr-o pădure din apropierea Constan- 
tinopolului. La un moment dat a întâlnit un orb rătăcit, care l-a rugat să-i dea apă 
şi să-l călăuzească pe drumul spre cetate. Leon a pătruns în desişul din apropiere 
după apă, dar nu a găsit. Pe când se întorcea, se precizează în Penticostar, a 
auzit-o pe Maica Domnului spunându-i: “Nu este nevoie să te osteneşti, căci apa 
este aproape! Pătrunde Leone, mai adânc în această pădure şi luând cu mâinile 
apa tulbure potoleşte setea orbului şi apoi unge cu ea ochii lui cei întunecaţi”. 
Leon a făcut întocmai şi îndată orbul a început să vadă. După ce a ajuns împărat, 
Leon a construit lângă acel izvor o biserică. La rândul său împăratul Justinian 
(527-565) care suferea de o boală grea, s-a vindecat după ce a băut apa din izvor, 
a construit o biserică şi mai mare. 


De-a lungul timpului, apa acestui izvor a vindecat multe boli şi a tămăduit 
diferite răni, molime şi alte suferinţe. La sărbătoarea de astăzi mergem cu gândul 
şi cu inima mai ales spre Maica Domnului, ea care s-a dovedit izvor al 
Dumnezeirii prin naşterea Mântuitorului. 


În toate bisericile şi mănăstirile, după Sfânta Liturghie, se săvârşeşte slujba de 
sfințire a apei (agheasma mică). 


Maica Domnului - Ocrotitoarea noastră 


“Mi-aduc aminte, a fost odată la noi la mânăstire o împrejurare mai grea şi 
mama a zis: „Apoi, dacă nu mai poţi sta aici, să vii acasă, că doar tu ai unde 
veni”. E ceva atât de înduioşător... 


Vedeţi ce înseamnă inima de mamă? Nu te lasă niciodată. Te lasă alţii, nu te vor, 
te ocolesc, te resping, te marginalizează, te împing, te asupresc. Aşa ceva nu 
poate face mama! Pot face străinii, dar cine are inimă de mamă, nu poate. „Apoi 
tu, dacă nu mai poţi sta aici, să vii acasă că doar tu ai unde veni...“. Dacă mama 
cea pământească poate face aşa ceva, gândiţi-vă la Maica Domnului! Maica 
Domnului să ne părăsească vreodată? Se poate cumva să ne părăsească Maica 
Domnului? Nu se poate! De ce nu se poate? Pentru că este mamă, pentru că are 
inimă de mamă. 


Noi zicem „Maica Domnului” ca şi când am zice un titlu. Or, noi trebuie să ştim 
că Maica Domnului este mamă. Şi nu este mamă numai pentru Domnul Hristos, 
este mamă pentru toţi cei care vrem s-o avem de mamă. Maica Domnului ne 
cheamă la Domnul Hristos, ne cheamă să fim aproape de Domnul Hristos. 
Domnul Hristos ne este binevoitor, vrea să ne ocrotească aşa cum gâina îşi 
întinde aripile peste puii ei. Aţi văzut cloştile, cum îşi adună, seara, puişorii în 
jurul lor, cum îi acoperă şi le dau căldură din trupurile lor? Aşa face mama 
cloşcă, aşa face mama mamă şi aşa face Maica Domnului: ne duce la Domnul 
Hristos şi ne recomandă şi pe noi, cum i-a recomandat pe cei de la Nunta din 
Cana Galileii, care nu mai aveau vin şi cărora Domnul Hristos le-a făcut vin din 
apă (cf. loan 2). De ce? Pentru că a mijlocit Maica Domnului. 


Sigur că ne ajută Dumnezeu în primul rând. Dar, de multe ori ne gândim că 
suntem păcătoşi şi că nu suntem vrednici să se ocupe Dumnezeu de noi. 
Dumnezeu nu ne lasă niciodată! Nu ne lasă niciodată, prin oricât de grele 
împrejurări am trece. Ori de-am fi bolnavi, ori de-am fi infirmi, ori de-am fi 
neputincioşi, Dumnezeu nu ne lasă. Nu ne lasă nici Maica Domnului. Maica 
Domnului este cu noi şi ne ajută, ne întăreşte, se roagă pentru noi, ne ocroteşte şi 
ne mângâie. “Lumina întunecatului meu suflet, nădejdea, acoperământul, 
scăparea, mângâierea şi bucuria mea“. Aceasta este Maica Domnului pentru noi: 
ne duce la Domnul Hristos, care a vrut şi vrea să ne ocrotească, să ne ajute şi să 
ne acopere cum acoperă gâina puii săi. V-aş ruga, când mai vedeţi câte-o cloşcă 


întinzându-şi aripile peste puişorii sâi, să vă gândiţi că Domnul Hristos a zis: 
„De câte ori am voit să adun pe fiii tăi, cum adună pasărea puii sâi sub aripi” 
(Luca 13, 34). Niciodată nu putem fi singuri când Îl avem pe Dumnezeu. 
Niciodată nu suntem singuri când o avem pe Maica Domnului. Niciodată nu 
suntem singuri când îi avem pe sfinţii lui Dumnezeu. Niciodată nu suntem 
părăsiți când Dumnezeu este cu noi, când Maica Domnului este cu noi. 


Ştiţi cine este părăsit? Acela care vrea să fie părăsit, acela care înjură, acela care 
minte, acela care fură, acela care face scandal, acela care bea, care se îmbată şi 
face rele-n casă. Acela nu este cu darul lui Dumnezeu şi aceluia i-ar putea zice 
Domnul Hristos: „De câte ori voit-am să vă adun cum adună găina puii sâi sub 
aripi, dar n-aţi vrut“. Cine vrea să fie cu Dumnezeu, ÎL are pe Dumnezeu. 
Cuvintele lui sunt cuvintele lui Dumnezeu, gândurile lui sunt gândurile lui 
Dumnezeu, simţirea lui este simţirea lui Dumnezeu. 


Să aveţi mai multă încredere în Dumnezeu, mai multă încredere în Maica 
Domnului, mai multă încredere în bunătatea lui Dumnezeu şi în bunătatea 
Maicii Domnului. „Pe Născătoarea de Dumnezeu şi Maica Luminii, întru cântări 
cinstind-o să o mârim“. 


vY Să o măârim cum a mârit-o Dumnezeu când a ales-o. 

v Să o mărim cum a mârit-o Fiul său când S-a sălăşluit în pântecele ei cel 
pururea fecioresc. 

V Să o mărim cum a mârit-o îngerul binevestitor care i-a zis: 
„Binecuvântată eşti tu între femei ” (Luca 1, 28). 

Y Să o mârim cum a mârit-o Elisabeta, plină de Duhul Sfânt, care a zis: 
„Binecuvântată eşti tu între femei şi binecuvântat este rodul pântecelui 
tău ” (Luca 1, 42). 

vY Să o mârim cum a mârit-o femeia care a ridicat glas din popor şi a zis 
câtre Domnul Hristos: „Fericit este pântecele care Te-a purtat şi fericiţi 
sunt sânii pe care i-ai supt” (Luca 11, 27). 

vV Să o mărim cum au mărit-o îngerii şi toţi sfinţii, cum a mârit-o Biserica în 
toată vremea şi să nu ne lăsăm încurcaţi în gândurile noastre şi în 
simţirile noastre de oameni care nu sunt cinstitori ai Maicii Domnului. 
Să-i lăsăm în pace, să ne rugâm pentru ei, să-i ocolim când ne spun că nu 
facem bine când o cinstim pe Maica Domnului. 


Sfârşesc aceste gânduri şi aceste cuvinte pe care vi le-am spus vouă şi mi le-am 
spus şi mie, din care m-am bucurat şi eu şi din care v-aţi bucurat şi voi şi vă mai 
zic încă o dată cum a zis mama, Dumnezeu s-o odihnească: „Tu, dacă nu mai 
poţi sta aici, să vii acasă, că ai unde veni“. Apoi să ştiţi că Maica Domnului zice 
tot aşa câtre noi. 

